27. ΒΑΣΙΛΙΚΟΝ ΔΙΑΤΑΓΜΑ υπ' αριθ. 296 της 19/29 Μαΐου 1964 (ΦΕΚ Α' 86) Περί τροποποιήσεως και συμπληρώσεως των από 10/18.2.50 και υπ' αριθ. 276/1961 Β.Δ/των, ως ετροποποιήθησαν μεταγενεστέρως και καθορισμού ενίων περιοχών ως προαστείων της πόλεως Αθηνών. Έχοντες υπ' όψιν τας διατάξεις: 1.Των άρθρ.30 και 34 Ν.Δ. 135/1946 «περί Ταμείου Επικουρικής Ασφαλίσεως Αρτοποιών». 2.Του άρθρ.3 του Νόμ. 3455/1955, «περί συμπληρώσεως του Νόμ. 2341/1933, «περί λήψεως μέτρων δια την ενίσχυσιν των πληττομένων ιδιαιτέρως εκ της καταργήσεως του δελτίου γενικών διανομών κλπ.». 3.Του άρθρ.17 του από 13/14 Νοεμ. 1929 Ν.Δ/τος «περί τροποποιήσεως και συμπληρώσεως των υπ' αριθ. 3769 και 3770 Νόμων, «περί αρτοποιΐας», κυρωθέντος δια του Νόμ. 4573/1930 «περί κυρώσεως και τροποποιήσεως του από 13/14 Νοεμ. 1929 Ν.Δ/τος «περί τροποποιήσεως και συμπληρώσεως των υπ' αριθ. 3769 και 3770 Νόμων «περί αρτοποιΐας». 4.Την υπ' αριθ. 128290/1946/29.2.64 απόφασιν του επί του Εμπορίου Υπουργού, δι' ης εκχωρείται εις τον Υφυπουργόν Εμπορίου η αρμοδιότης υπογραφής του παρόντος Β.Δ/τος. 5.Σχετικάς προτάσεις του Διοικητικού Συμβούλου του Ταμείου Επικουρικής Ασφαλίσεως Αρτοποιών διατυπουμένας εν ταις υπ' αριθ. 339/5.12.63 και 60/25.2.64 αποφάσεσιν αυτού. 6.Την υπ' αριθ. 236/29.4.64 σύμφωνον γνωμοδότησιν του Συμβουλίου της Επικρατείας (Τμ.Α') προτάσει των Ημετέρων επί της Δικαιοσύνης, της Βιομηχανίας και του Εμπορίου Υπουργών, αποφασίζομεν και διατάσσομεν: Άρθρ.1.-(Προστίθεται άρθρ. 7 μετά το άρθρ. 6 Β.Δ. 10/18 Φεβρ. 1950, κατωτ. σελ. 166). Άρθρ.2.-(Αντικαθίσταται το άρθρ.3 του αυτού Β.Δ/τος, κατωτ. σελ. 165). Άρθρ.3.-(Τροποποιείται η παρ.3 άρθρ.1 Β.Δ. 276/1961 και καταργείται η παρ.5 αυτού ανωτ. σελ. 116,02). Άρθρ.4.-Ορίζομεν ως περίχωρα της πόλεως Αθηνών, δια την εφαρμογήν των αρτοποιητικών Νόμων, πλην των υπό των κειμένων διατάξεων προβλεπομένων τοιούτων και τας κάτωθι περιοχάς. Βάρκιζας, Δροσιάς, Διονύσου, Δεκελείας και Βαρυμπόμπης. Άρθρ.5.-Εις τους αυτούς επί της Δικαιοσύνης, Βιομηχανίας και του Εμπορίου Υπουργούς ανατίθεμεν της δημοσίευσιν και εκτέλεσιν του παρόντος. 